Vestonsjūpermēra
Vestonsjūpermēra (angļu: Weston-super-Mare) ir pilsēta Somersetā, Anglijas dienvidrietumos, Ziemeļsomersetas unitārās pašvaldības administratīvais centrs un lielākā apdzīvotā vieta. Izvietojusies grāfistes ziemeļos Bristoles līča krastā 46 km no grāfistes centra Tontonas un 228 km no valsts galvaspilsētas Londonas centra. Nozīmīga kūrortpilsēta ar plašiem smilšu liedagiem, bet ar ievērojamām plūdmaiņām — bēgumā jūra atkāpjas līdz pat 1,5 km tālu un atklājas plašs dūņu un smilšu klajums.